Stanislovas Kindziulis

Stanislovas Kindziulis (1930 m. rugpjūčio 22 d. Nemakščiuose, Raseinių apskritis – 2008 m. kovo 7 d. Kaune) – Lietuvos gydytojas, sveikatos apsaugos organizatorius, biomedicinos mokslų daktaras.

 Biografija 
Gimė provizorių šeimoje, anksti neteko tėvo. 1950 m. baigė Raseinių vidurinę mokyklą ir įstojo į Kauno valstybinio universiteto Medicinos fakultetą, kuris tų pačių metų pabaigoje buvo reorganizuotas į Kauno medicinos institutą. Jį baigė 1956 m. 1961 m. Maskvoje apgynė medicinos mokslų kandidato disertaciją „Sergamumas ir darbininkų medicininis aptarnavimas „Kauno audinių“ fabrike“.http://www.mokslas.mii.lt/mokslas/SRITYS/duom00.php?pav=K&sritis=B 

1956–1994 m. Kauno medicinos instituto (1989–1998 m. Kauno medicinos akademija) dėstytojas, 1961–1977 m. Socialinės higienos ir sveikatos apsaugos katedros vedėjas, 1965–1969 m. Gydomojo fakulteto, reorganizavus Gydomąjį fakultetą, 1969–1990 m. Klinikinės medicinos fakulteto dekanas; nuo 1966 m. docentas.

Paskelbė daugiau kaip 80 darbų įvairiais socialinės medicinos ir aukštojo medicinos mokslo klausimais.http://www.kmu.lt/avevita/text.php?str_id=2235

 Bibliografija 
 Medicinos statistikos pagrindai (su J. Petrauskiene), 1974 m.
 Medicininės darbingumo ekspertizės pagrindai (su kitais), 1975 m.
 Socialinė medicina, vadovėlis (su kitais), 1986 m.

 Šaltiniai 

Kategorija:Lietuvos gydytojai
Kategorija:Lietuvos pedagogai